भक्तों ने बाबा श्याम को अर्पित किए निशान
हाथोंमें निशान, मुख से बाबा श्याम के जयकारे, दर्शन की अभिलाषा, ढोल-चंग बाजों पर नाचते-गाते श्याम भक्तों के जत्थे श्याम दरबार पहुंचने लगे हैं। श्याम प्रभु के सिंहद्वार को बंगाली कारीगरों द्वारा आकर्षक रूप से सजाया गया है। मेले में श्याम भक्तों के लिए झूले, सर्कस मनोरंजन के साधन भी लगने लगे हैं। बाबा श्याम के मेले में देश के कोने कोने से आने वाले भक्तों सहित ग्रामीण क्षेत्रों से हजारों श्याम भक्त पहुंच रहे हैं। मेले में में स्काउट्स सेवा देंगे। सीओ बसंत लाटा ने बताया कि 2500 स्काउट्स सेवा देंगे। उनकी ड्यूटी लगा दी गई है।
रींगस|बाबाश्याम के फाल्गुनी लक्खी मेले में गुरुवार को श्रद्धालुओं की खासी आवक रही। दिन प्रतिदिन मेले की रंगत जमने लगी है। श्रद्धालुओं ने रींगस श्री श्याम मंदिर में बाबा के दर्शन कर पूजा-अर्चना की। इसके बाद बाबा श्याम के ध्वज की पूजा कर खाटूश्यामजी के लिए रवाना हो गए। श्रद्धालु सिर पर बाबा श्याम के नाम का दुपट्टा हाथों में बाबा श्याम का निशान लेकर भजनों पर नाचते गाते खाटूश्यामजी के लिए पैदल रवाना हुए। खाटूश्यामजी मार्ग पर चारों ओर झांकियां पदयात्री ही नजर रहे हैं।
सहुलियत : छह मार्च से चलाई जाएंगी मेला स्पेशल यात्री ट्रेन
रींगस| छहमार्च से मेला स्पेशल यात्री रेलगाड़ियों का संचालन शुरू किया जाएगा। इसमें चार रेलगाड़ियों के चलने की सूचना है। रेलवे अधिकारियों ने बताया कि हिसार से रींगस के लिए छह से नौ मार्च तक दो यात्री रेलगाड़ी मेला स्पेशल के रूप में चलाई जाएगी। यात्री रेलगाड़ी नंबर 04792 हिसार से सुबह सात बजकर 35 मिनट पर रवाना होगी जो दोपहर दो बजे रींगस रेलवे स्टेशन पहुंचेगी। इसके बाद यात्री रेलगाड़ी नं. 04791 रींगस से शाम चार बजे रवाना होगी जो रात 10 बजकर 45 मिनट पर हिसार पहुंचेगी। फुलेरा से रेवाड़ी रेवाड़ी से फुलेरा के बीच में भी दो मेला स्पेशल यात्री ट्रेन चलेंगी।
सुरक्षा : तीन हजार जवान तैनात एसपी-कलेक्टर ने देखी व्यवस्था
रींगस| कलेक्टरकेबी गुप्ता एसपी अखिलेश रेलवे स्टेशन बीकानेर बस स्टैंड पर व्यवस्थाओं का जायजा लिया। इस दौरान बीकानेर बस स्टैंड सहित अनेक स्थानों पर दुकानों के सामने रखे गए सामान को अंदर रखने की हिदायत दी। मौके पर खड़े रहकर सामान अंदर रखवाया। बाबा श्याम के वार्षिक लक्खी मेले की कमान गुरुवार को प्रदेश के अलग-अलग जिलों से आए करीब तीन हजार पुलिस के अधिकारी एवं जवानों ने संभाली। थानाधिकारी बाबूलाल ने बताया कि मेले पर इस बार सुरक्षा-व्यवस्था के लिहाज से 127 सीसीटीवी कैमरों से पैनी नजर रहेगी।
खाटूश्यामजी. मंदिर परिसर में दर्शनों के लिए उमड़े श्रद्धालु।
सीकर| दिल्लीउच्च न्यायालय की न्यायाधिपति प्रतिभा रानी शुक्रवार शाम छह बजे खाटूश्यामजी आएंगी। मंदिर में पूजा दर्शन करने के बाद शनिवार को खाटूश्यामजी से सुबह 10 बजे देहली के लिए रवाना होंगी।
खाटूश्यामजी| बाबा श्याम मेला धूमधाम शांति से भरने की मनोकामना को लेकर कस्बे के ग्रामीणों ने गुरुवार को रींगस से खाटूश्यामजी की पैदल यात्रा की। इसमें खाटूश्यामजी सरपंच ऋतु पुजारी, पवन पुजारी, आशा देवी, सतत साक्षरता निदेशक प्रमोद शर्मा, पिपराली बीसीएमओ खाटूश्यामजी चिकित्सा प्रभारी डाॅ. लक्ष्मण सिंह ओला, पशु चिकित्सक एलएस बाजिया, शिवराज सिंह चारण, डालचंद गुप्ता मौजूद थे।
hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva awa_Deva